04/05/2017 | Administración LocalMunicipal
Ames
Convocatoria do proceso selectivo para a selección e contratación de seis vixiantes de piscina para as piscinas descubertas municipais do Concello de Ames, tempada de verán 2017

Por resolución desta Alcaldía núm.1050/2017, de 27 de abril, resolveuse a aprobación das bases da convocatoria para a selección e contratación de seis vixiantes de piscina para as piscinas descubertas municipais do Concello de Ames, tempada de verán 2017, e que se transcriben a continuación: As presentes bases teñen como obxecto regular un procedemento para a selección e contratación de seis vixiantes de piscina para o funcionamento das instalacións das piscinas municipais descubertas durante a tempada de verán 2017. Causas: Obra ou servizo determinado: atención ás instalacións das piscinas municipais descubertas de Bertamiráns, Tapia e Milladoiro durante a tempada de verán 2017. Área de Adscrición: Concellaría de deportes. Denominación: Vixiantes para as instalacións das piscinas municipais descubertas. Grupo de clasificación profesional (artigo 22.1 do Estatuto dos Traballadores e primeira modificación puntual do convenio colectivo do persoal laboral do Concello de Ames, BOP núm.196, de 17 de outubro de 2016): C3 (agrupacións profesionais) Nivel: 13 Complemento Específico: 5.328,85 euros/ anuais Titulación: Certificado de escolaridade obrigatoria ou equivalente. Outros coñecementos: Coñecementos de galego. Contido funcional: − Apertura e peche das instalacións. − Rego de zonas axardinadas. − Limpeza e coidado das instalacións. − Vixilancia do cumprimento das normas que se establezan para a utilización de medios, equipos e dependencias. − Mantemento diario das piscinas coa comprobación dos parámetros de auga dos vasos, segundo a normativa vixente − Control de acceso ás instalación. − Calquera outra, correspondente á natureza da súa praza e das súas funcións. Xeira de traballo: Xornada completa non horarios que determine a concellaría de deportes do Concello.3. Requisitos dos aspirantes. Para poder tomar parte na presente convocatoria, os aspirantes deberán reunir, antes do remate do prazo de presentación de instancias, os seguintes requisitos: a. Ter a nacionalidade española ou algunha outra que, con arranxo ao disposto no artigo 52 da Lei 2/2015, de 29 de abril, de Emprego Público de Galicia (LEPG). b. Estar en posesión, ou en condicións de obtelo na data na que remate o prazo de presentación de solicitudes, do certificado de escolaridade obrigatoria ou equivalente, ou superior. c. Non haber sido separado mediante expediente disciplinario do servizo de ningunha Administración Pública ou dos órganos constitucionais ou estatutarios das Comunidades Autónomas (CCAA), nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder ao corpo ou escala de persoal funcionario do que a persoa houbera sido separada ou inhabilitada. No caso de persoal laboral, non haber sido separado mediante expediente disciplinario de ningunha Administración pública ou dos órganos constitucionais ou estatutarios das CCAA, nin estar na situación de inhabilitación absoluta ou especial para o desempeño de empregos ou cargos públicos por resolución xudicial, cando se tratara de acceder á mesma categoría profesional á que se pertencía. No caso de nacionais doutros Estados, non estar inhabilitado ou en situación equivalente, nin haber sido sometido a sanción disciplinaria ou equivalente que impida no Estado de procedencia o acceso ao emprego público nos termos anteriores. d. Ter cumpridos os 16 anos e non exceder, no seu caso, da idade máxima de xubilación forzosa. e. Estar en posesión das capacidades e aptitudes físicas e psíquicas que sexan necesarias para o desempeño das correspondentes funcións ou tarefas. f. Estar en posesión do CELGA 1, ou equivalente, ou estar en condicións de obtelo antes do remate do prazo de presentación de instancias. A dita acreditación do coñecemento de lingua galega realizarase de conformidade ao previsto na normativa de aplicación; con arranxo ao Sistema de Certificación de Lingua galega (CELGA) actualmente vixente, ou as súas certificacións equivalentes, debidamente homologadas polo órgano competente en materia de política lingüística da Xunta de Galicia (nos termos do previsto na Orde de 16 de xullo de 2007, e Orde de 10 de febreiro de 2014, que modifica a anterior, ao respecto dos certificados oficiais acreditativos dos niveles de coñecemento de lingua galega). En todo caso, e con arranxo ao previsto no artigo 51.2 da Lei do Emprego Público de Galicia, os/as aspirantes que non acrediten dito coñecemento da Lingua Galega requirido (CELGA 1, ou equivalente), ou estar en condicións de obtelo dentro do prazo de presentación de instancias, deberán realizar unha proba específica de coñecemento de lingua galega, de conformidade ao previsto no segundo exercicio da fase de oposición reflectido nas bases, e que cualificará ao/á aspirante como apto ou non apto. As solicitudes/instancias para tomar parte no proceso selectivo presentaranse, conforme ao modelo que figura como ANEXO I das presentes bases, no rexistro xeral do Concello, en horario de atención ao público (de 09:00 h. a 14:00 h.), e no prazo de cinco (5) días hábiles contados a partir do día seguinte ao da publicación do anuncio desta convocatoria no BOP da Coruña. Igualmente, ditas solicitudes tamén poderán presentarse por calquera das formas previstas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Xunto coa dita solicitude/instancia (a presentar segundo modelo do Anexo I, e asinada), os/as aspirantes deberán achegar a seguinte documentación, que deberá presentarse en documento orixinal ou copia debidamente cotexada/compulsada:. Con ela acompañarase debidamente cotexadas: - Fotocopia do D. N. I. - Fotocopia da titulación esixida no apartado 3. b). - Declaración xurada de aceptar as bases e de cumprir os requisitos esixidos no apartado 3 das mesmas. - Relación de méritos acompañada dos xustificantes acreditativos dos mesmos. - Xustificante de ter aboados os dereitos de exame - As persoas discapacitadas deberán facelo constar nas súas instancias sinalando se precisan adaptación das probas. A condición de discapacitado/a acreditarase coa certificación correspondente expedida polo órgano competente. Os dereitos de exame corresponderanse coa tarifa de un grupo C3 ou asimilados, que deberán ser aboados a través da folla de autoliquidación de taxas, á que se poderá acceder a través da seguinte dirección: http://www.concellodeames. gal/ames_dixital_oficina_virtual_tributaria. php? idioma=es Os dereitos de exame para o grupo anterior estarán bonificados e terán cota cero nos seguintes casos: persoas con discapacidade igual ou superior ao 33% (para o que deberá presentar o certificado de discapacidade correspondente) e para aquelas que figuren como demandantes de emprego durante o prazo, ao menos, de seis meses anteriores á data da convocatoria das probas selectivas nas que solicite a súa participación (para o que deberá presentar o certificado de períodos de inscrición expedido pola oficina de emprego correspondente). Expirado o prazo de presentación de instancias, a Alcaldía ditará resolución declarando aprobada a lista provisional de admitidos/as e excluídos/as. En dita resolución, que se publicará no taboleiro da sede electrónica e na páxina web do Concello de Ames, indicarase o nome, apelidos e DNI dos admitidos/as e excluídos/as, coas causas da exclusión, e concedendo un prazo de cinco días hábiles para a subsanación da documentación necesaria para participar no proceso. No caso de que non existan aspirantes excluídos/as, a lista de admitidos/as quedará aprobada definitivamente sen abrir o prazo de subsanación de documentación. Só se terán en conta para a fase de concurso os méritos aportados dentro do prazo de presentación de solicitudes, non tomándose en consideración os que se acheguen con posterioridade ao remate de dito prazo, que serán considerados como achega de nova de documentación fora de prazo. As reclamacións será aceptadas ou rexeitadas por resolución da Alcaldía, aprobando a lista definitiva de admitidos/as e excluídos/as; na mesma, determinarase o lugar, data e hora de comezo do proceso selectivo, así como a composición definitiva do Tribunal. A referida resolución publicarase no Taboleiro da sede electrónica do Concello de Ames e na paxina web municipal. A selección consistirá nun concurso- oposición libre. Fase de concurso: O baremo do concurso será a seguinte: a) Por servizos prestados en idéntico posto en piscinas de uso colectivo incluídas no ámbito de aplicación do Decreto 103/2005, de 6 de maio, polo que se establece a regulamentación técnico- sanitario de piscinas de uso colectivo.0,15 puntos por mes completo de servizos prestados, ata un máximo de 4 puntos. Forma de acreditación dos servizos: Fotocopia compulsada do contrato de traballo e certificación de vida laboral, expedida pola Tesourería Xeral da Seguridade Social. Deberá quedar debidamente acreditado o posto de traballo concreto e as funcións desempeñadas. Non se computarán os servizos que se prestaran simultaneamente con outros igualmente alegados, e reduciranse proporcionalmente os prestados a tempo parcial. No caso de que a relación fose funcionarial, deberán acreditarse os servizos mediante a resolución de nomeamento, a toma de posesión e a certificación da vida laboral expedida pola Tesourería Xeral da Seguridade Social. Naqueles casos nos que da documentación anterior non se deduza claramente se a piscina de uso colectivo no que o aspirante prestou os seus servizos, como vixiante de piscina, está incluída no ámbito de aplicación do Decreto 103/2005, de 6 de maio, polo que se establece a regulamentación técnico- sanitario de piscinas de uso colectivo, o aspirante deberá aportar, a maiores, un certificado da empresa ou da administración pública correspondente, no que se reflicta de que tipo de piscina de uso colectivo se trata. Non se terán en conta outras formas de acreditación dos servizos e, en ningún caso, un certificado de servizos prestados poderá substituír ao contrato de traballo ou a resolución de nomeamento e toma de posesión. A documentación acreditativa dos servizos realizados deberá achegarse antes do remate do prazo de presentación de solicitudes, a documentación que se presente fora deste prazo será considerada achega de nova documentación fora de prazo e non se terá en conta. Primeiro exercicio: Obrigatorio e eliminatorio. Consistirá en contestar por escrito, nun tempo máximo dunha hora, unha serie de preguntas cortas relacionadas coas materias comprendidas no anexo I destas bases. O exercicio será cualificado de 0 a 6 puntos, e será preciso alcanzar un mínimo de 3 puntos para superalo, correspondendo ao Tribunal determinar o nivel de coñecementos esixidos para acadar esta puntuación mínima. O tribunal poderá acordar a lectura por parte dos aspirantes deste exercicio así como conversar con eles sobre as materias obxecto dos mesmos e pedirlles explicacións complementarias sobre o contido da proba. Segundo exercicio: Obrigatorio para os que non acrediten estar en posesión do nivel de coñecemento de galego requirido (CELGA 1 ou equivalente). Os/as aspirantes que non acrediten posuír, na data de finalización do prazo de presentación de solicitudes, o nivel de coñecemento do galego requirido, nos termos do previsto no apartado 3. f) das presentes normas, deberán realizar unha proba específica de coñecemento de lingua galega. Dita proba consistirá en conversar en Galego cos membros do Tribunal. Esta proba terá unha duración máxima de 8 minutos e cualificará aos/ás aspirantes como “apto” ou “non apto”, correspondéndolle ao Tribunal determinar o nivel de coñecementos esixido para acadar o resultado de apto; quedando eliminados do proceso selectivo aqueles/as aspirantes que non acaden dita cualificación de apto. Os aspirantes que non acrediten posuír o CELGA correspondente, ou que, alternativamente, non teñan sido declarados aptos na proba específica de galego, quedarán eliminados do proceso. A puntuación final obterase sumando as puntuacións acadadas na fase de oposición e a obtida na fase de concurso. No caso de empate na puntuación total do concurso- oposición terase en conta, prioritariamente, a puntuación obtida na fase de oposición. En caso de que persista o empate, atenderase á primeira letra do primeiro apelido seguindo a orde alfabética en vigor aprobada pola Xunta de Galicia que marca a orde de actuación dos aspirantes nos procesos selectivos para o ingreso na Administración Autonómica de Galicia que se deriven da oferta de emprego público correspondente ao ano 2017 (letra “K”, DOG núm.20 de 30/01/2017). Nos apelidos compostos coa preposición de, da, de la, d’. a mesma non será tida en conta (por exemplo: Ysmael Aizpurua Arechua. A letra a ter en conta será a “C”). De persistir o empate, atenderase á segunda letra do primeiro apelido, seguindo a orde alfabética anterior, e así ata desfacer o empate; continuando polo segundo apelido e finalmente polo nome. De persistir igualmente o empate, dirimirase por sorteo.8. Tribunal cualificador. O Tribunal poderá dispoñer a incorporación de asesores especialistas. Ditos asesores colaborarán co Tribunal unicamente no exercicio das súas especialidades técnicas, tendo voz pero non voto. O procedemento de actuación do Tribunal axustarase ao establecido nas presentes bases e na normativa aplicable á formación da vontade dos órganos colexiados, tanto na Lei 40/2015, de 1 de outubro, de Réxime Xurídico das Administracións Públicas, como nas demais normas aplicables.9. Proposta do tribunal Tras a fase de concurso, o Tribunal fará pública a puntuación obtida polos/as candidatos/as no taboleiro de anuncios da sede electrónica e na páxina web do Concello de Ames. Finalizado o proceso selectivo da fase de Oposición, o Tribunal fará pública a puntuación total dos/as candidatos/as, propoñendo a contratación dos/as seis (6) aspirantes que houberan obtido maior puntuación. Os aspirantes seguintes, se os houbera, por orden descendente de puntuacións, serán propostos polo Tribunal para formar parte dunha lista de substitucións para cubrir posibles ausencias do persoal titular.10. Contratación A Alcaldia-Presidencia resolverá a contratación dos/as aspirantes propostos/as polo tribunal, así como a relación de aspirantes que formarán parte da lista de substitucións para cubrir posibles ausencias do persoal titular.11. Incidencias O Tribunal queda facultado para resolver as dúbidas que se presenten e tomar os acordos necesarios para a boa orde do proceso en todo o non previsto nas bases.12. Publicidade do proceso selectivo As bases mais o anuncio da convocatoria publicaranse no Boletín Oficial da Provincia, na páxina web e no taboleiro de anuncios da sede electrónica do Concello de Ames. Os sucesivos anuncios referentes a este proceso selectivo serán publicados unicamente na páxina web e no taboleiro de anuncios da sede electrónica do Concello de Ames. Así mesmo, poderase obter información en relación con estas bases, a súa convocatoria e cantos actos administrativos se deriven dela e das actuacións do Tribunal no servizo de RRHH do concello.1. Condicións e tratamento da auga do vaso. Criterios da calidade da auga do vaso.2. Persoal encargado das instalacións e funcións dos mesmos.3. Regulamento de réxime interno.4. Réxime de autocontrol.5. Inspección sanitaria.6. Datos das piscinas municipais do Concello de Ames: Número de instalacións, localización e características. D/Dª …………………………………….……………. con NIF nº ………….……… domicilio a efecto de notificacións en ……………………………………….……. teléfono de contacto ………………………., solicita tomar parte no proceso de selección para a contratación de seis vixiantes para as instalacións das piscinas municipais descubertas do Concello de Ames, declarando que reúne os requisitos sinalados na base terceira da presente convocatoria, que declara coñecer. Achégase a seguinte documentación; 1. Fotocopia do D. N. I. (Cotexada) 2. Fotocopia da titulación esixida no apartado 3. (Cotexada) 3. Declaración xurada de aceptar as bases e de cumprir os requisitos esixidos no apartado 3 das mesmas.4. Relación de méritos acompañada dos xustificantes acreditativos dos mesmos (orixinais ou copias cotexadas). 5. Xustificante de ter aboados os dereitos de exame, ou de estar eximido do seu pago conforme ao apartado 5 das bases. Ames, a. de. de 2017 Ames, 27 de abril de 2017 O alcalde José M. Miñones Conde